Diari Oficial de la Generalitat Valenciana


Sumari del DOGV 3632, del 24-11-1999 (1999/9853)

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Cárcer.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9853


Data del document
:   09-11-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Càrcer
    * expropiació
    * administració local

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Cárcer. [1999/X9853]
  
El Govern Valencià, en la reunió del dia 9 de novembre de 1999, adoptà l'acord següent:
  
L'Ajuntament de Cárcer, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'urbanització del carrer Serveis i plaça perpendicular al carrer Llosa de Ranes.
  
Aquesta declaració d'ocupació urgent es justifica per la necessitat que es duguen a terme les obres d'urbanització del carrer Serveis i plaça perpendicular al carrer Llosa de Ranes, ja que es tracta d'una zona aïllada dins d'un entorn totalment consolidat. L'obra és, igualment, un projecte a subvencionar, per la qual cosa caldrà agilitar l'adjudicació de les obres, al màxim, per a poder accedir a les subvencions.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, que no presentaren cap al·legació. Consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Cárcer per a l'execució del Projecte d'urbanització del carrer Serveis i plaça perpendicular al carrer Llosa de Ranes.
  
Relació de béns afectats
  
Finca núm. 1
  
Propietaris: Consuelo, Rafael i Genoveva Reig Mateu. c/ Garcia Grau, 17.
  
Referència cadastral: 5175897PW5470D9234YJ.
  
Descripció de l'immoble: carrer García Grau núm. 17. Segons escriptura de propietat, finca a Cárcer, c/ García Grau, núm. 9, de 80,75 m2. Confronta: dreta entrant, amb la finca de José Sanchis; esquerra, amb la de Vicente Roselló; i d'esquenes, amb la de Rafael Pardo.
  
Estat jurídic: usdefruit vitalici de la senyora Consuelo Mateu Bataller i en nua propietat a favor de Consuelo, Rafael i Genoveva Reig Mateu, per terceres parts iguals i proindivís.
  
Escriptura atorgada el 18-1-1963, davant del notari de Villanueva de Castellón, senyor Francisco Ramón Grima Reig.
  
Inscripció 4a de la finca 864, foli 191 del tom 290, llibre 20 de Cárcer.
  
Càrregues: lliure de càrregues
  
Superfície a expropiar : 40,96 m2
  
Valoració: valor cadastral del sòl 176.619 PTA + 10% = 194.281 PTA +5% premi d'afecció = 203.995 PTA.
  
Finca núm. 2
  
Propietari: Mercantil Progilet, SL. Constituïda mitjançant escriptura autoritzada el 29-7-1994 pel notari de València, c/ Doctor Gil i Morte núm. 16. CIF B-96327762. Representada per la senyora María del Carmen Gómez Verdeguer, veïna de València, Pius IX núm. 13, amb DNI 33.669.743, com a administradora única.
  
Referència cadastral: 3967751JH8644S9465TK
  
Descripció de l'immoble: casa destinada a habitatge d'una sola planta situada a Cárcer, carrer García Grau núm. 15, amb una superfície de cent seixanta i dos metres quadrats. Finca registral 3.454 de Cárcer.
  
Estat jurídic: inscrita a favor de l'entitat Progilet, SL, la qual l'adquirí per títol de compravenda a l'anterior titular, o siga, a la senyora María Gloria Sanchis Azorín, en escriptura atorgada el 30 de juliol de 1996, davant del notari de València, senyor Francisco Alcón Rodríguez. Consta en la inscripció 10a de la finca 3.454 al foli 65, tornat, del tom 791, llibre 49 de Cárcer.
  
Càrregues: hipoteca de la inscripció 11a a favor de l'entitat Caixa d'Estalvis de Catalunya. Préstec hipotecari que es formalitzà en escriptura atorgada el 30 de juliol de 1996, davant del notari de València, senyor Francisco Alcón Rodríguez.
  
Superfície a expropiar: 9,12 m2.
  
Valoració: valor cadastral del sòl 39.325 PTA + 10% = 43950 PTA + 5% premi d'afecció = 45.420 PTA.
  
El present acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local que expropia les al·legacions a l'únic efecte d'esmenar les possibles errades que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir del dia següent en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en el seu cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar el recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 9 de novembre de 1999
  
El conseller secretari del Govern Valencià,